धीरे-धीरे काकरान जूनियर कुश्ती में छाने लगीं और टूर्नामेंट्स में उन्हें मेडल मिलने लगे. उन्होंने एशियाई और कॉमनवेल्थ लेवल पर कई पदक जीता. हाल ही में नई दिल्ली में हुए जूनियर एशियाई कुश्ती चैंपियनशिप में सिल्वर मेडल जीता था. इससे पहले उन्होंने गोल्ड कोस्ट कॉमनवेल्थ खेलों में गोल्ड मेडल जीता था. दिव्या अपनी सीमाओं को भी बखूबी समझती हैं. जकार्ता में कांस्य पदक जीतने के बाद उन्होंने संवाददाताओं से बात करते हुए कहा कि दिल्ली में हुए जूनियर एशियाई चैंपियनशिप में उन्होंने गलती की थी और उनके हाथ से गोल्ड फिसल गया था लेकिन यहां पर गोल्ड जीतना मुश्किल था. दिव्या ने ऐसा इसलिए कहा क्योंकि उनके वर्ग में विश्व और ओलंपिक स्तर की पहलवान शामिल थीं. हालांकि 20 वर्षीय दिव्या ने जिस तरह से शुरूआत की है उसे देखकर उनसे आगे भी वैश्विक प्रतियोगिताओं में पदक की उम्मीद की जा सकती है.